NaiveNeuron/SloPal huggingface dataset:
Sárközy, Irén, poslankyňa NR SR (2016-09-07):
Pán predsedajúci, dajte, prosím, hlasovať o uznesení, tak ako je uvedené v prílohe spoločnej správy.
P. Paška, predseda NR SR: (2008-02-12):
(Hlasovanie.) 141 prítomných, 80 za, 56 proti, 4 sa zdržali, 1 nehlasoval. Postúpili sme návrh zákona do druhého čítania. Ďalej.
Pleštinská, Zita, poslankyňa NR SR (2020-11-04):
Ďakujem, pán predsedajúci. Ja tiež chcem vyzdvihnúť tento mimoriadne významný zákon z hľadiska posilnenia Rady pre rozpočtovú zodpovednosť, RRZ, transparentnosti verejných financií, ale aj nástrojov na posilnenie zodpovednosti proti populizmu a proti cyklickej fiškálnej politike. Je to jeden z top zákonov a chcem sa poďakovať všetkým, ktorí sa podieľali a pripravili tento zákon, aby sme teraz o ňom mohli rokovať. Pripomínam vám, pán Kamenický, že SMER v minulosti chcel prejsť z hrubého dlhu na čistý, aby sa štát mohol predzásobiť zdrojmi, keď je situácia z hľadiska výšky úrokov na trhu priaznivá. Novela teraz rieši aj tento problém. Súčasne sa navrhuje, aby horný limit dlhu verejnej správy bol stanovený vo výške 55 %, dnes je 50 %. Zavádzajú sa výdavkové limity, čiže tento, táto novela zákona rieši skutočne situáciu. A musíme si priznať, že fakt je tu mimoriadna situácia, je tu pandémia COVID-u-19, a preto sa aj ministerstvo muselo veľmi zodpovedne pripraviť, aby vlastne zachránilo ekonomiku Slovenskej republiky. Ďakujem, pán minister.
Paška, Pavol, predseda NR SR (2013-10-18):
(Hlasovanie.) 140 prítomných, 92 za, 46 sa zdržalo, 2 nehlasovali. Sme v treťom čítaní . Otváram rozpravu. Pán podpredseda, do rozpravy? Nie. Vyhlasujem rozpravu za skončenú.
Danko, Andrej, podpredseda NR SR (2024-01-23):
Pani poslankyňa Jurík.
Šeliga, Juraj, podpredseda NR SR (2020-09-17):
Ďakujem. Prezentujme sa, prosím, a hlasujme. (Hlasovanie.) Prítomných 136 poslancov, za 102, proti 12, zdržalo sa 22, nehlasoval nikto. To znamená, že sme toto uznesenie schválili. Nasleduje hlasovanie v prvom čítaní o vládnom návrhu zákona o 13. dôchodku, tlač 202, bod 19 schváleného programu. Dávam slovo pani spravodajkyni, pani Hatrákovej, z gestorského výboru pre sociálne veci, aby toto hlasovanie uviedla. (Hlasovanie o vládnom návrhu zákona o 13. dôchodku a o zmene a doplnení niektorých zákonov , tlač 202.)
M. Hort, podpredseda NR SR: (2008-04-09):
A teraz dávam slovo určenému spravodajcovi, ktorého určil zahraničný výbor, je to pán poslanec Kubovič, aby predniesol úvodnú správu, ktorou ho poveril gestorský výbor. Nech sa páči.
Hrnčiar, Andrej, podpredseda NR SR (2016-10-14):
Ďalšou vystupujúcou v rozprave je pani poslankyňa Jurinová. Nech sa páči.
Žiga, Peter, podpredseda NR SR (2024-01-08):
Pán poslanec Mikulec.
Paška Pavol, predseda NR SR (2013-03-19):
(Hlasovanie.) 138 prítomných, 133 za, 2 sa zdržali, 3 nehlasovali. Návrh sme schválili.
Blanár, Juraj, podpredseda NR SR (2021-09-21):
Pani Kavecká, tak teraz by som chcel počuť pani Kozelovú, kto je demagóg. Ja som vás spomenul v súvislosti s Najvyšším kontrolným úradom. Je to všetko ku cti, že sa staráte o pamätníky a všetky že s... že sú obnovované, a vy veľmi dobre viete, že keď som bol predsedom Žilinského samosprávneho kraja, tak som chodil po celom kraji a dávali sme aj dotácie na jednotlivé pamätníky. Ale teraz ste hovorili úplne o inom. Ale snažili ste sa nejako vytočiť z toho. Pani Kozelová, hovoríte mne, že som demagóg, ale vy ste hneď vzápätí demagogicky povedali, že ja som hovoril o zrušení SNP, že vy ste za zrušenie SNP. No to som ani nepovedal. Pán Kotleba, že troška sebakritiky, no, ja vám poviem takto. Vy ste povedali, že je jedno, kto aký má názor na SNP. Mne nie je jedno. Ja mám jasný názor na SNP a rád by som počul, aký máte vy názor, a Mičev v tomto prípade nie je dôležitý, ešte raz opakujem. Pán Halák, hovoríte, že na ministerstve obrany je viacej peňazí, tak prečo to nepresuniete na ministerstvo kultúry. Veď to je veľmi jednoduché. A vôbec som nehovoril a ten náš návrh nehovorí o tom, že to chceme dať pod ministerstvo kultúry teraz, ale prečítajte si ho. My chceme vytvoriť samostatnú verejnoprávnu inštitúciu takú, akou je napríklad Ústav pamäti národa. No a ešte raz to zhrniem. Dámy a páni, my chceme to Múzeum Slovenského národného povstania dať na vyšší piedestál práve preto, čo začali robiť ministri z OĽANO. Nebol dôvod, aby sme my počas našej vlády ten status Múzea SNP menili, pretože ani nám nenapadlo, že by ho bolo potrebné meniť, pretože fungovalo. Aj keď tam boli možno nejaké problémy, to býva v každej inštitúcii. A keď bolo potrebné dať finančné prostriedky, tak sme ich dali a dôstojne sme si vždy pripomenuli Slovenské národné povstanie. (Prerušenie vystúpenia časomerom.)
Hrušovský, Pavol, predseda NR SR (2011-10-18):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 148 prítomných, 79 za, 1 proti, 68 sa zdržalo. Návrh sme schválili. Prosím ďalší návrh.
Laššáková, Jana, podpredsedníčka NR SR (2014-09-24):
Pán poslanec Galko.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme o tomto návrhu. (Hlasovanie.) Prítomných 136, za 63, proti 58, zdržalo sa 14 poslancov, 1 nehlasoval. Návrh nebol schválený. Ďalej.
P. Paška, predseda NR SR: (2007-12-12):
Máte slovo, pán Ivančo.
Pellegrini, Peter, predseda NR SR (2015-07-02):
Beriem na vedomie, pán poslanec. Pán poslanec Brixi .
Jurčík, Ľudovít, poslanec NR SR (2010-12-02):
Ďakujem, pán predseda. Neviem, môžem? Asi zrejme hej. (Prerušenie vystúpenia predsedajúcim.)
Přidal, Alojz, poslanec NR SR (2014-07-10):
Vážený pán podpredseda Národnej rady, vážený pán predkladateľ, panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 320 určil za spravodajcu k návrhu poslanca Národnej rady Slovenskej republiky pána Miroslava Beblavého na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Je to tlač 1073. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou tohto predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby tento návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam tiež, aby výbory predmetný návrh zákona prerokovali v druhom čítaní vo výboroch do 4. septembra 2014 a v gestorskom výbore do 8. septembra 2014 od jeho prerokovania v Národnej rady Slovenskej republiky v prvom čítaní. Pán podpredseda Národnej rady, prosím, otvorte všeobecnú rozpravu.
P. Hrušovský, predseda NR SR: (2003-10-21):
(Hlasovanie.) 145 prítomných, 97 za, 48 sa zdržalo. Návrh sme schválili.
Hrnčiar, Andrej, podpredseda NR SR (2016-10-12):
Dávam slovo spoločnému spravodajcovi z výboru pre financie a rozpočet, poslancovi Petrovi Náhlikovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Viskupič, Marián, poslanec NR SR (2020-09-17):
Ďakujem pekne. Zápisnica o výsledku tajného hlasovania o návrhu na voľbu predsedu Osobitného kontrolného výboru NR SR na kontrolu činnosti Slovenskej informačnej služby, ktoré sa konalo 17. septembra 2020. Na tajné hlasovanie o návrhu na predsedu Osobitného kontrolného výboru NR SR na kontrolu činnosti Slovenskej informačnej služby bolo vydaných a poslanci si osobne prevzali 141 hlasovacích lístkov, teda na voľbe bolo prítomných 141 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru NR SR na kontrolu činnosti Slovenskej informačnej služby všetci poslanci odovzdali hlasovacie lístky. Zo 141 odovzdaných hlasovacích lístkov boli všetky platné. Zo 141 platných hlasovacích lístkov overovatelia zistili, že o návrhu na voľbu pána poslanca Mariána Saloňa na predsedu Osobitného kontrolného výboru NR SR na kontrolu činnosti Slovenskej informačnej služby hlasovalo za 117 poslancov, proti 12, zdržalo sa 12. Na voľbu predsedu výboru NR SR je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Osobitného kontrolného výboru NR SR na kontrolu činnosti Slovenskej informačnej služby zvolený pán poslanec Marián Saloň. Overovatelia ma zároveň poverili oznámiť výsledok hlasovania Národnej rade. Pán predsedajúci, skončil som.
P. Paška, predseda NR SR: (2006-12-12):
Takže teraz už naozaj prikročíme k prerokovaniu návrhu poslanca Národnej rady Slovenskej republiky  Zsolta Simona na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Nech sa páči, pán poslanec, uveďte návrh. Ešte raz opakujem, že je to tlač 80, spoločná správa je tlač 80a.
P. Hrušovský, predseda NR SR: (2002-11-19):
A. Ivanko, poslanec: Áno, pán predseda, môžete hlasovať o návrhu zákona ako o celku v znení schválených pozmeňujúcich a doplňujúcich návrhov.
Vašečka, Richard, poslanec NR SR (2023-06-27):
Ďakujem pekne aj keď, pán predsedajúci, to vysvetlil, tak odpoviem pánu poslancovi Antalovi za pána poslanca Čepčeka, ale trocha tak humorne to využijem, že neviem, či ste boli pri jeho faktickej poznámke pred nejakým časom, ale reagujem naozaj na vašu faktickú. Hovoril o tom, že je veľa okrem toho, že je rodič a je aj riaditeľ školského zariadenia, kde chodí, chodia množstvá ponúk na externé vzdelávanie, napríklad na prednášky. Môžu to byť kľudne prednášky z fyziky, môžu to byť športové prednášky, ale mnohé z nich sa týkajú aj sexuálneho správania a naozaj sa v poslednom čase roztrhlo vrece s takými spôsobmi tejto výchovy vzdelávania, ktoré sú kontroverzné, a prebehlo to aj médiami a mnohí rodičia sa nám ozvali a na základe toho reagujeme, netrápi nás aktuálny, štátny vzdelávací program, ale práve takéto veci, o ktorých rodičia majú právo vedieť a vyjadriť sa, či takýto doplnok k výchove chcú. Ďalšia vec je, že štátny vzdelávací program sa do budúcnosti môže meniť a vidíme to z krajín napríklad západnej Európy, že sú tam situácie, kde rodičia idú do väzenia, za to, že si dovolia odmietnuť, aby ich dieťa bolo na sexuálnej výchove, ktorá u nás na Slovensku by vyvolala pravdepodobne asi, asi povstanie rodičov, ale tam si rodičia nemôžu dovoliť nesúhlasiť. My chceme slobodu pre tých rodičov. A čo sa týka chaosu a problémov, ja som aj hovoril vo vystúpení, ja som ako rodič za posledné mesiace podpísal niekoľko informovaných súhlasov napríklad, že kam pôjdu naše deti na exkurziu a keď som si povedal, čo ja viem, ja nechcem, aby išli na takú exkurziu, tak nepôjdu, mám na to právo a nevzniká z toho žiaden chaos. Problémy, ktoré z toho vzniknú, si školstvo vie vyriešiť a má to naučené. Ja úprimne, ale som so všetkými exkurziami súhlasil, takisto ako rodič nemám najmenší problém, aby moje deti sa na škole v rámci školského vzdelávacieho programu učili to, čo je, ale budem rád, keď o tom budem vedieť a budem si o tom môcť s nimi pohovoriť aj ja, pretože je to téma, ktorá je dobré, keď sa rozoberie aj v rodine.
Glváč, Martin, podpredseda NR SR (2016-09-22):
Pán poslanec Gröhling.
Pellegrini, Peter, predseda NR SR (2015-10-01):
Prezentujme sa a hlasujme o tom, že postúpime tento návrh do druhého čítania. (Hlasovanie.) Prítomných 131 poslancov, za hlasovalo 32, proti boli 4, zdržalo sa 91 poslancov, 4 nehlasovali. Konštatujem, že návrh sme neschválili. Ešte raz vás, pani poslankyňa, poprosím, aby ste uviedli hlasovanie o bode 131 schváleného programu, ktorým je prvé čítanie o návrhu poslanca Kadúca na vydanie zákona, ktorým sa mení a dopĺňa zákon č. 586/2003 Z. z. o advokácii (tlač 1637). [Hlasovanie o návrhu poslanca Národnej rady Slovenskej republiky Miroslava Kadúca na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1637.]
Grendel, Gábor, podpredseda NR SR (2023-06-27):
Ďakujeme za informáciu. Prerušujem rokovanie o tomto bode programu. Pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1671, spoločná správa výborov má tlač 1671a. Dávam slovo pani poslankyni Jane Majorovej Garstkovej, aby návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov a ktorým sa menia a dopĺňajú niektoré zákony , tlač 1671.)
Pčolinský, Peter, poslanec NR SR (2017-12-05):
Ďakujem pekne kolegom za pripomienky. Drvivá väčšina z nich, súhlasím aj s pánom Bagačkom, aj s Robom Pucim. K tomu ja poviem, áno, sú vytvorené tie rozvojové rady, sú tam zastúpení rôzni ľudia zo samosprávy, štátnej správy, podnikatelia a tak ďalej, lenže už tuto bolo viackrát, aj, pán Bagačka, ste spomínali, že áno, trošku to mešká, že vypichujeme len tie zlé veci, ale práve tie zlé veci ukazujú na to, že bolo to zbúchané na kolene. Veď zoberte si reálne, boli tam tie, stretnutie tých akčných rád, neviem čo. Ale za aké obdobie? Dva mesiace? Tri mesiace? Veď keď ideme robiť investičné akcie v stovkách miliónov eur a ideme robiť vytvoriť tisíce pracovných miest, tak sa to nemôže napísať za tri mesiace. Preto je tam potom aj kopu nezmyslov, pretože tie akčné rady, tie akčné rady jednoducho potrebovali naplniť nejaké tie kvóty, naplniť nejaké tie objemy, teraz myslím rozpočtové, no tak tam dávali aj nezmysly ako oddychové zóny pomaly na smetisku. Boli tam rôzne nezmysly. Ale na druhej strane, ak mám vypichnúť aj tie dobré veci, tak áno, je tam kopec normálnych, dobrých projektov. Fungujúca firma, ktorá chce rozšíriť výrobu v nejakom segmente, kde zamestná ďalších 50 ľudí. Áno. Lenže tá firma dnes, keď píše na ministerstvo, tak jej nikto ani na ten blbý mail neodpovie. O tom hovorím. Čiže mojím cieľom teraz nie je tu kopať a vytĺkať nejaké politické body, ale ja som naozaj nahnevaný kvôli tým akčným plánom, lebo ja som naozaj chcel, a priznám, aj som sa tešil, že vo Vranove ideme vytvoriť 2 500 pracovných miest, O. K., SMER si to pripíše, v poriadku, nemám s tým problém. No ale prešol viac ako rok a vidíme, že je to čistá katastrofa. Čiže, pán podpredseda, dúfam, že zareagujete na všetky tieto pripomienky, ktoré tu boli... (Prerušenie vystúpenia časomerom.)
Urban, Miroslav, poslanec NR SR (2021-06-29):
No, neviem, či dokážem na všetko, ale začnem odzadu. Viete, ja v tom zdravotníctve robím a viem, ako sa bojuje ťažko za niečo, a viem, že ste vládli tuná, SMER, ako sorry. Z tej nemocnice Rázsochy a podobné veci, to všetko sa stoplo. Ja som bojoval dakedy za pacientov kvôli nejakým vyšetreniam, to je taká chobotnica, všetko popre...spájané, to bolo nie dobré. Takže ja viem, že teraz je tu, OBYČAJNÍ ĽUDIA vládnu, ale to zdravotníctvo, to je problém nie jeden rok, ale to je 30 rokov problém, hej? Samozrejme, to nebolo, to bolo zlyhanie na celoslovenskej úrovni, ja nevravím o našej nemocnici, kde robím, ale to bolo všade. Tí pacienti chodili zo Senice do Ružomberka alebo z Prievidze do Ružomberka, rozumiete, hodiny cestovali úplne od veci, ako keby inde neboli nemocnice. Pani Pleštinská, no, vy sa musíte pripraviť na tú tretiu vlnu. To je váš, v prvom rade váš problém. Ja ako opozičný poslanec tu môžem porozprávať hocičo, ale v podstate kto ma počúva? Osem ľudí čo tu je? Veď, však ma každý ignoruje, ako tieto moje prejavy, to je tak dobré akurát na facebook, ale inak tí ľudia, nikto si z toho nič nezobere. Jaj, pán Schlosár, teda, ja sa riadim svojím rozumom. Ja si prečítam to, čo chcem, ohľadom toho WHO a tie deti, čo si spomínal, ja by som si to zanalyzoval a rozhodol by som sa sám. Ja ako odporúčania môžem akceptovať, nemusím. Ja ľuďom by som povedal asi toľko, že ak uvažujú o očkovaní, nech sa poradia so svojím praktickým lekárom. Ten ich dobre pozná, ten býva v ich okolí, nech sa jeho opýtajú, aké majú riziká, čo to obnáša, to očkovanie, takže... Čo tam ešte boli za otázky, že či sa budem dať preočkovať. To je kopec tých vecí, uvidím, to fakt neviem.
P. Paška, predseda NR SR: (2008-07-02):
Konštatujem, že sme schválili vládny návrh novely zákona č. 608/2003 Z. z. o štátnej správe pre územné plánovanie, stavebný poriadok a bývanie . Pán poslanec Peter Pelegrini bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch. Je to tlač 609.
Laurenčík, Milan, podpredseda NR SR (2021-09-21):
Ďakujem, pán minister. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport pánovi poslancovi Igorovi Kašperovi, nech sa páči.
Šimečka, Michal, podpredseda NR SR (2024-01-08):
Ďakujem pekne. Pani poslankyňa Holečková.
Glváč, Martin, podpredseda NR SR (2019-02-05):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Pucimu. Nech sa páči, pán poslanec.
Paška, Pavol, predseda NR SR (2013-03-21):
Pani podpredsedníčka Jurinová, reakcia.
Číž, Miroslav, doterajší podpredseda NR SR (2010-07-08):
Pán poslanec Richard Švihura.
Kaliňák, Erik, poslanec NR SR (2024-02-08):
Tibor, ďakujem, že si vystúpil a veľmi fakticky a s kľudom vysvetlil opozícii, prečo všetko, čo tu poslednú hodinu kričala a emocionálne sa snažila zneužiť proti vládnej koalícii, proste nie je pravda. Je zjavné z tých faktických, ktoré išli na teba, že si ich absolútne argumentačne odzbrojil a najzlatší, najzlatší bol pán Hlina, ktorý si vypýtal odo mňa príklad, dostal ich štyri, tak zrazu začal pýtať desať. To je proste, však si otvorte Google a nájdete si to, pán Hlina. My tu proste nie sme vaši poskoci. Čo tam Švédsko, Fínsko ste to tu začali menovať krajinu za krajinou. Ale, viete, ťažko sa mi pozerá na týchto farizejov, pretože toto sú všetko ľudia, ktorí mlčali, keď sme zistili, že policajti chceli zapáliť auto, chceli nakopať vyšetrovateľku inšpekcie do, nebudem hovoriť kam, proste to bol čistý mobbing a bossing voči žene a vtedy sa jej nezastal nikto z opozície, ani pani prezidentka, ani ste si tu netlieskali, ja neviem, päť minút po tom, čo ste proste rozprávali nezmysly. Takže, Tibor, veľmi pekne ďakujem. (Potlesk.)
B. Bugár, podpredseda NR SR: (2001-12-18):
Nasledujúcim bodom programu je druhé čítanie o návrhu poslancov Národnej rady Slovenskej republiky Jirka Malchárka a Petra Kresáka na vydanie zákona, ktorým sa mení a dopĺňa zákon č. 315/1996 Z. z. o premávke na pozemných komunikáciách v znení neskorších predpisov . Návrh zákona ste dostali pred prvým čítaním ako tlač 1144, spoločnú správu máte v tlači 1144a. Teraz dávam slovo pánovi poslancovi Malchárkovi a prosím ho, aby návrh zákona odôvodnil. Nech sa páči, pán poslanec. J. Malchárek, poslanec: Ďakujem pekne, pán predsedajúci. Vážené dámy poslankyne, páni poslanci, ja si myslím, že tí, čo mali záujem o tento zákon, o túto novelu, že sa s ňou oboznámili, aj sme o nej hovorili chvíľku v prvom čítaní, tento zákon má ambície, aby po jeho prijatí sa zvýšila bezpečnosť na našich cestách. Ide predovšetkým o to svietenie v zimných mesiacoch, čím zosúlaďujeme aj podobný právny postup s krajinami v blízkom okolí. Je tu riešená otázka vymáhateľnosti pokút a otázka odťahovania vozidiel. Mali sme tam drobné nedorozumenia s ministerstvom vnútra, myslím si, že po rokovaniach, ktoré sme absolvovali, aj po súhlasnom stanovisku vlády, dnes sú zapracované v spoločnej správe také formulácie, ktoré vyhovujú všetkým stranám, ktoré sa odborne k tejto oblasti vyjadrovali, nakoniec aj gestorský výbor pre obranu a bezpečnosť vyjadril drvivou väčšinou svojich hlasov súhlasné stanovisko s týmto zákonom. Takisto sme zvažovali a zapracúvali tam určité pripomienky, ktoré tu padli zo strany kolegov z HZDS. Myslím si, že tento zákon naozaj nemá politický podtón, a bol by som veľmi rád, keby sa v tomto duchu aj schvaľoval, a preto prosím o vašu podporu aj v druhom čítaní, ako aj o celkové schválenie tohto zákona. Ďakujem.
M. Číž, podpredseda NR SR: (2008-04-01):
Trošičku mám teraz problém. Pán Dubravay, pravdepodobne ste sa prihlásili po možnosti prihlásiť sa, lebo pán Szigeti sa hlásil s reakciou. Takže nájdeme nejaký spôsob, bude možnosť prihlásiť sa ústne do rozpravy. Takže teraz dávam možnosť na reakciu na faktické poznámky pánovi poslancovi Szigetimu. Máte slovo.
Laššáková, Jana, podpredsedníčka NR SR (2013-06-18):
Na vystúpenie pána predsedu s faktickými poznámkami piati páni poslanci. Končím možnosť prihlásiť sa s faktickými poznámkami. Nech sa páči, pán poslanec Kaník.
Zmajkovičová, Renáta, podpredsedníčka NR SR (2012-05-11):
Pán poslanec Galko.
Osuský, Peter, poslanec NR SR (2019-09-13):
Áno, hovoríme o lžiach a o sene, kto, čo žerie, ako povedal kolega Matovič, a k tomu sa vraciam. Nepovedal som nikdy, že ľudia, ktorí majú iný názor ako ja, žerú seno. Napríklad my dvaja, pán premiér, máme na niečo nepochybne iné názory. I keď nepochybne som sa presvedčil, že existujú oblasti, kde máme veľmi blízke názory, ale vy seno nežeriete. Vy len... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-03-24):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete k tomu niečo dodať? (Reakcia navrhovateľa.) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. Teraz pristúpime k prvému čítaniu o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona č. 214/2009 Z. z. Návrh zákona je uverejnený ako tlač 1444, návrh na jeho pridelenie na prerokovanie výborom je v rozhodnutí č. 1451. Opäť dávam slovo pánovi poslancovi Lipšicovi, aby návrh zákona uviedol. Nech sa páči, pán poslanec.
Kamenický, Ladislav, poslanec NR SR (2013-09-03):
Ďakujem. Vážená pani predsedajúca, vážený pán minister, vážené panie poslankyne, páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov (tlač 613), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie 23. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady č. 589 zo 16. júla 2013 a podľa § 71 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady, Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Vážená pani predsedajúca, prosím, otvorte rozpravu k uvedenému návrhu zákona.
Osuský, Peter, poslanec NR SR (2020-04-07):
Ďakujem pekne. Na úvod poviem, že asi 66 rokov ostatných pijem vodu z vodovodu bratislavského a som teda trošku nad vecou. Celkom mi ide k duhu. Ale dotknem sa inej veci, o ktorej tu je opakovane reč, a to je taká, isté volanie po autarkii, teda po našej nezávislosti potravinovej na okolitom svete. Nebudem hovoriť o slovenských pomarančoch, banánoch a marcových jahodách, lebo aj tie sú v tej 1,7 mld. dovozu. Chcem skôr povedať, že slobodný trh, ktorého som priaznivcom, jednoducho vedie celosvetovo k deľbe. K deľbe produktov, ktoré jedni vyrábajú a druhí dovážajú. Bola tu reč o žltých poliach, o pšenici, kukurici a o absencii iného. Všetci tí, ktorí volajú po ovciach, samozrejme, je to fajn a mám hrozne rád všetky ovčie produkty, musia presvedčiť svojich synov, dcéry, vnukov a vnučky, aby sa zaujímali o pozíciu honelníka, valacha, dojičky, zootechnika, lebo na to všetko po tom, po čom pateticky volajú, treba ľudí, ktorí to budú robiť. Tak to len aby sme si uvedomili. A potom ešte jedna vec, to volanie po sebestačnosti som zažil v úplne inej oblasti od bývalého francúzskeho premiéra Sarkozyho, ktorý stihol asi pred 10-15 rokmi, keď bol premiérom, povedať, že prečo sa majú peugeoty vyrábať niekde inde ako vo Francúzsku. Tak sa skúsme zamyslieť, že by začali nemeckí kancelári volať po tom, aby sa nemecké autá nevyrábali mimo Nemecka, aby bolo Nemecko automobilovo sebestačné. A potom sa pozrieme, ako to bude bez deľby práce, keď budeme mať oštiepky aj korbáčiky, alebo... (Prerušenie vystúpenia časomerom.)
Kazda, Radovan, poslanec NR SR (2022-05-19):
Ďakujem. Pán poslanec Taraba, zrejme sme sedeli v inom parlamente. Vy tvrdíte, že sme sa nikdy nepostavili proti skrátenému legislatívnemu konaniu. Ja si pamätám, že kolega Dostál, ktorého ste citovali, dokonca veľmi často a veľmi pravidelne a možnože dokonca ku každému skrátenému legislatívnemu konaniu vystupoval a tie, ktoré považoval za nesprávne, tak aj kriticky jednoznačne identifikoval a mnohé z nich boli, samozrejme, aj správne. Hovoríte o tom, že my tu vyskakujeme, keď oligarchovia zo Slovnaftu majú nejaké zisky. No viete, mám dojem, že ste nabehli zase na tú, na ten slovník toho, že zdaňovanie pracháčov ešte nad rámec toho zdaňovania, že to je vlastne to správne, orechové. No, žiaľ, ja sa nedomnievam, že to je to správne, orechové, ani v prípade nejakých spoločností, ako je napríklad Slovnaft, si nemyslím, že to je to pravé orechové, pretože koniec-koncov sa to vždy zohľadní a ukáže na nejakých spotrebiteľských cenách a ako sme videli, zatiaľ tu vôbec žiadne garancie na pokles cien alebo na udržanie tých cien vôbec nie je. To, že sa nejaká firma zdaňuje, je pre mňa absolútne jedno, či ide o nejakú veľkú firmu alebo malú firmu, ak je zdaňovaná rovnakým spôsobom, transparentne a jednoznačne a plní si svoje daňové povinnosti. Pán poslanec Krajčír, že aby som daroval financie. No ja som hovoril o niečom inom. Ja som hovoril o tom, že solidarita je, keď sa vzdáme navýšených prostriedkov na, keď sa viacero ľudí a predpokladám, že viacero ľudí je takých, ktorí sa chcú vzdať práve tejto navýšenej sumy týchto prostriedkov a tak som sa spýtal pána ministra, že či vie vytvoriť nejaký nástroj, pretože ja by som sa veľmi rád vzdal tejto navýšenej sumy v prospech toho, aby som nepoškodzoval rozpočet a aby tie peniaze išli chudobným ľuďom.
Hrnčiar, Andrej, doterajší podpredseda NR SR (2020-03-20):
Pán poslanec Peter Vons.
J. Brocka, poslanec: (2005-05-25):
Z. Martináková, poslankyňa: Nie, pán poslanec, návrh uznesenia.
Hrnčiar, Andrej, podpredseda NR SR (2018-10-17):
Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Burianovi.
Kresák, Peter, poslanec NR SR (2019-10-18):
Ďakujem pekne. Ja iba veľmi stručne na to, čo povedal opakovane teraz Ondro Dostál. Ja iba možno chcem upriamiť spôsob myslenia aj iným smerom. Ak by sme, ak by sme to nechali na uznesenie vlády, tak by sa niekedy v budúcnosti mohlo stať, že by vláda cielene to uznesenie zmenila v prospech, alebo teda v neprospech niekoho. Ak to dáme do zákona, tak z toho vyplýva, že pokiaľ nevykonáva prezident ústavnú funkciu, má nárok. Pozor, aby som sa na to pozeral týmito očami. Pretože ak to necháme na uznesenie vlády, ktorákoľvek ďalšia vláda si môže v budúcnosti povedať, a tento prezident nás kedysi hneval, my mu to zoberieme. Urobia uznesenie. Jednoduchým uznesením. Keď je to v zákone, tak je to pevné. Skúste nad tým takto rozmýšľať. Ďakujem.
Blaha, Ľuboš, podpredseda NR SR (2023-12-14):
Nie, nie... už nie.
Paška, Pavol, predseda NR SR (2012-12-11):
Pán poslanec Abrhan.
Laurenčík, Milan, podpredseda NR SR (2020-05-14):
Pán poslanec, máte možnosť položiť doplňujúcu otázku, nech sa páči.
Paška, Pavol, predseda NR SR (2014-07-02):
Pán poslanec Simon.
R. Rafaj, poslanec: (2007-11-30):
Takže súčasné vedenie ministerstva životného prostredia v podstate navýšenými zdrojmi musí najskôr sanovať dlhy a záťaže z minulosti, preto aj SNS považuje rezort životného prostredia za jednu zo svojich, respektíve aj vládnych priorít, a preto v štátnom rozpočte na rok 2008 sa navrhuje vyčleniť 1,6 mld. práve na protipovodňové opatrenia. No a okrem toho v rámci programu životné prostredie operačného programu 2007 až 2013 je vyčlenených 120 mil. eur, čo sú ďalšie 4 mld. a napríklad cez Kohézny fond projekt Bratislava miliarda korún a ďalšie protipovodňové opatrenia veľkých sídiel v Banskej Bystrici a Prešove približne v sume ďalšie 3 mld. korún. Takže myslím, keď si to spočítate, tak je to podstatne viac, než bolo za minulej éry. Ďakujem za pozornosť. Príjemný víkend.
Ježík, Jozef, poslanec NR SR (2015-03-17):
Vážený pán predseda, v rozprave vystúpila pani poslankyňa Šipošová, ktorá predložila konkrétny pozmeňujúci návrh, a pán poslanec Poliačik, ktorý podal procedurálny návrh. Prosím, pán predseda, dajte hlasovať o procedurálnom návrhu pána poslanca Poliačika vrátiť návrh zákona jeho navrhovateľovi na dopracovanie.
Fico, Robert, predseda vlády SR (2024-01-25):
Ďakujem pekne. Pán poslanec, ja mám Rómov rád, mnohých poznám osobne, mám mnohých priateľov, ale vás nemám rád, lebo ste korupčník a podvodník a ste korumpovali (potlesk) ľudí pred parlamentnými voľbami, dokonca si myslím, že patrili ste do skupiny, ktorá organizovala mimoriadne vážnu trestnú činnosť, ktorá viedla k tomu, že ste nelegálne získali volebný výsledok, ktorý, ako som povedal, za normálnych okolností by nemal platiť a mal by byť prerozdelený. Ak ste ma dobre počúvali, pán poslanec, tak chcem zopakovať, že prioritou programu hľadania pracovnej sily v zahraničí je, aby sa predovšetkým všetky kapacity, ktoré máme na Slovensku, využili. My dnes očakávame obrovské množstvo rekvalifikácií pri zamestnancoch, ktorí robia aj v samotnom automobilovom priemysle, pretože nás čaká obrovská revolúcia, máme tu najväčší počet vyrobených áut na hlavu na svete a pokiaľ nebudeme schopní konkurovať Číne a iným trendom vo svete, tak Slovensko môže ísť do obrovskej hospodárskej tragédie. Pýtam sa, či nám tento problém vyriešia Rómovia. Neurobili ste nič, pán poslanec, nič. Ako splnomocnenec vlády pre Rómov ste sa tejto téme absolútne nevenovali. Jediné, čomu ste sa venovali, boli sľuby o päťstoeurovkách, bolo kupovanie Rómov v predvolebnej kampani, ale ja za vami nevidím nič také, čo by sme dnes mohli zhodnotiť ako pozitívne. Ak tvrdíte, že sme schopní nedostatok pracovnej sily, ktorý dnes reálne na Slovensku máme, schopní nahradiť naozaj veľkým počtom Rómov, tak mi ukážte, čo ste pre to urobili. Opakujem ešte raz, neurobili ste absolútne, ale že absolútne nič. (Potlesk.)
Paška, Pavol, predseda NR SR (2012-08-08):
Faktická poznámka, pán poslanec Huba. Končím možnosť sa prihlásiť.
Paška, Pavol, predseda NR SR (2013-03-25):
Pán poslanec Viskupič.
Jurinová, Erika, podpredsedníčka NR SR (2013-09-19):
Ďakujem pekne za slovo. Ďakujem, pán minister, aj za odpoveď. Zrazu aký ste urážlivý, že si vyprosíte, aby som, teda sa vám zdalo, že moje vyjadrenie vás malo navádzať k nejakému, neviem, k nejakému hádam trestnému činu. To ste hádam nemysleli vážne, pán minister? V prvom rade by som chcela povedať, že je zvláštne, ak vieme, že táto cesta bola zaradená medzi priority v nejakom stupni nielen minulej vlády, ale ešte aj vašej vlády. Za vašej vlády sa dokonca realizovali úseky, dokončovali sa za predchádzajúcej vlády. Dokonca už viem, že na úsek Tvrdošín – Nižná, ktorý je vyprojektovaný, je hotové stavebné povolenie. Takže sa mi zdá veľmi čudné, že mi teraz idete hovoriť, že potrebujete novú štúdiu, už si ani nepamätám presne, ako ste ju nazvali. Dovtedy ste to na ten úsek Trstená – Tvrdošín a na ten úsek Kubín alebo Široká, Dolná Lehota, Sedliacka Dubová nepotrebovali? Zdá sa mi to veľmi zvláštne, akým spôsobom ste mi odpovedali. Pokiaľ viem, tak predchádzajúca vláda už dávala obstarávať úsek Tvrdošín – Nižná. Takže nechápem, prečo sa znova vraciame späť? Tak vás poprosím o odpoveď.
Krajčí, Marek, poslanec NR SR (2023-10-25):
Ďakujem pekne za slovo. Áno, ja som si to tiež všimol, že na jednej strane sme si schválili návrh volebného poriadku o podrobnostiach o hlasovaní a o voľbách, ktorý hovorí, návrhy kandidátov na predsedov a ďalších členov výborov uvedených v ods. 1 podávajú poslanci tak, aby mohli byť zvolení na základe princípu pomerného zastúpenia politických strán a politických hnutí v Národnej rade. A my vlastne touto voľbou, to, čo sme si pred chvíľkou schválili, vlastne ideme poprieť. A je to na jednej strane určitá tradícia, na druhej strane si myslím, že keďže sa takto ide postupovať, je to určitým spôsobom výraz nerešpektovania výsledku volieb, teda pomerného zastúpenia poslancov v tejto snemovni. Teda tak ako si ľudia navolili paritu a pomernú paritu aj v jednotlivých výboroch, a teda aj predsedov, tak to sa vlastne teraz nejde rešpektovať, takže myslím si, že v tomto prípade je to možno aj trošku vážnejšie, aj keď súhlasím s tým, že nejde priamo o porušenie nejakého zákona.
Grendel, Gábor, podpredseda NR SR (2022-12-02):
Takže teraz vyhlasujem rozpravu za skončenú. Pán predkladateľ si neželal, ani pán spravodajca si neželali záverečné slovo. Prerušujem rokovanie o tomto bode programu. Ďalším bodom je návrh poslancov Miroslava Suju a Ondreja Ďuricu na vydanie ústavného zákona, ktorým sa mení a dopĺňa Ústava Slovenskej republiky v znení neskorších predpisov. Návrh ústavného zákona je pod tlačou 1313, návrh na jeho pridelenie na prerokovanie výborom je v rozhodnutí číslo 1371. Dávam slovo pánovi poslancovi Ondrejovi Ďuricovi, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Miroslava Suju a Ondreja Ďuricu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1313.)
Blanár, Juraj, podpredseda NR SR (2021-10-22):
Tri faktické poznámky na vaše vystúpenie. Pán poslanec Urban ako prvý.
Grendel, Gábor, podpredseda NR SR (2020-11-04):
Pán poslanec Blaha s faktickou poznámkou.
Jurinová, Erika, podpredsedníčka NR SR (2014-11-08):
Pán poslanec, na vaše vystúpenie sú štyri faktické poznámky. Uzatváram možnosť prihlásiť sa. Pán poslanec Mihál, nech sa páči.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Ja len symbolicky. Pán premiér je práve na ceste na Ukrajinu, teraz niekde bude na poľsko-ukrajinskej hranici. Myslím, že bude za chvíľku presadať do vlaku. Ide na Summit Buča, je sprevádzaný ministrom obrany a mojimi dvoma štátnymi tajomníkmi a myslím si, že to je dobrý dôvod, prečo tu dneska nie je, ale rozumiem a súhlasím s tými argumentami, bohužiaľ, sa ešte budeme musieť pár mesiacov asi trápiť v takomto móde, mne to osobne je nepríjemné, neteším sa tomu, bohužiaľ, nemám pre to lepšie východisko. V tejto chvíli súhlasím absolútne s každým argumentom, ktorý tu zaznel, máme ekonomické ukazovatele, že Slovensko nestráca, naopak, profituje z prílevu ukrajinskej pracovnej sily. Sám môžem povedať príklad zo svojej vlastnej rodinnej praxe, ktorú počúvam doma. Moja partnerka je prednostka Kliniky anestéziológie a intenzívnej medicíny, keby jej zajtra odišli ukrajinskí spolupracovníci od sanitárov až po lekárov, ktorých tam má, odborných anestéziológov, myslím, že by jej klinika skolabovala z toho, takže tuto absolútne len na podporu tých argumentov, ktoré máte. Ďakujem pekne za vaše slová.
B. Bugár, podpredseda NR SR: (2004-09-07):
Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Petrovi Miššíkovi. Nech sa páči.
P. Paška, predseda NR SR: (2008-10-21):
Dá sa zatiaľ umožniť vystúpiť pánovi poslancovi Paškovi? Nech sa páči, máte slovo, pán poslanec.
Grendel, Gábor, podpredseda NR SR (2021-06-29):
V interiéri, nemám informáciu, že by neboli povinné rúška, pán poslanec. (Reakcia z pléna.) Budem, áno. Ďakujem veľmi pekne, pán poslanec. Čo sa týka klimatizácie, budem kontaktovať pána vedúceho kancelárie. A zatiaľ teda udeľujem slovo pani poslankyni Halgašovej, ktorá sa hlási do rozpravy. Nech sa páči.
Hrnčiar, Andrej, podpredseda NR SR (2016-12-08):
Pán poslanec Mora.
P. Hrušovský, predseda NR SR: (2003-11-05):
(Hlasovanie.) 129 prítomných, 124 za návrh, 3 sa zdržali, 2 nehlasovali. Návrh sme schválili. E. Dolník, poslankyňa: Ďalšie body zo spoločnej správy sú vyňaté na osobitné hlasovanie. Budem pri každom uvádzať, kto ich navrhol vyňať na osobitné hlasovanie. Tieto body pôvodne boli v spoločnej správe s návrhom schváliť ich, ale poslanci, ktorí ich navrhovali na osobitné hlasovanie, podávali lepšie návrhy. Najprv ide o body 7 a 8. O týchto môžeme hlasovať spoločne. Navrhla som ich ja vyňať na osobitné hlasovanie.
I. Mikloš, poslanec: (2008-01-31):
K pánovi poslancovi Čížovi. Pán poslanec, hovoríte, že to bola kritika zľava. Nie. To bolo poukázanie na to, ako klamete a zavádzate Slovákov a občanov Slovenskej republiky, keď tvrdíte, že tu budujete silný sociálny štát. Ja nekritizujem to, že nezvyšujete mieru prerozdeľovania. Naopak, ja to vítam. Ja len poukazujem na to, že zavádzate Slovensko, zavádzate občanov Slovenskej republiky, keď tvrdíte, že budujete silný sociálny štát a keď aj v tejto správe tvrdíte, že zmena je v tom, že to je omnoho sociálne solidárnejšie. A pán podpredseda, ak si myslíte, že som tvrdil, ak teda nesúhlasíte s tým, že každému je jasné, že znižovanie druhého piliera ohrozuje dlhodobú udržateľnosť verejných financií, tak ja som povedal, že každému, kto rozmýšľa a má základy ekonomického vzdelania, musí byť jasné, že to tak je. Takže, upokojím vás, vás som do tejto množiny nezaratúval. Ďakujem pekne.
Laššáková, Jana, podpredsedníčka NR SR (2012-12-05):
Panie poslankyne, páni poslanci, pokračujeme v rokovaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení zákon č. 455/2004 Z. z. o zriadení Akadémie ozbrojených síl generála Milana Rastislava Štefánika, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany maršala Andreja Hadika a o zmene a doplnení niektorých zákonov v znení zákona č. 144/2008 Z. z. Pán minister, poprosím vás, zaujmite miesto určené pre navrhovateľa. A poprosím spravodajcu Ľubomíra Petráka, aby zaujal miesto určené pre spravodajcu. A druhým prihláseným do rozpravy, za klub Kresťanskodemokratického hnutia, je pán poslanec Martin Fronc. Nech sa páči pán poslanec, máte slovo. (Ruch v sále.) Pán poslanec Kolesík, nezdržujte pána ministra. Nech sa páči pán minister, zaujmite miesto určené pre navrhovateľov. Nech sa páči, pán poslanec Fronc.
Cigániková, Jana, poslankyňa NR SR (2016-10-26):
Lucia, ďakujem ti za tvoju reč. Myslím si, že veľmi zodpovedajúcu realite. Hovorila si o matkách, ktoré teda potrebujú túto službu. A ja by som chcela okrem toho, že teda naozaj si myslím, že to, čo si hovorila, do bodky sedí. Ešte možno máličko sa zastavím pri tom, že niektorí máme tendenciu nejakým spôsobom diktovať iným rodinám, ženám, rodičom, akým spôsobom sa majú starať o svoje deti, lebo my to vieme najlepšie a možno máme tendenciu uvažovať, že veď tá matka musí zostať doma a nemala by. Prosím vás pekne, skúsme v týchto konotáciách vôbec neuvažovať a skúsme to nechať na tých rodičov. Myslím si, ja neviem, či vy, ale ja naozaj nepoznám rodičov, ktorí by nechceli pre to svoje dieťa to najlepšie a že si to dobre zvážia. Ale o inom chcem hovoriť. Hlavne by som chcela hovoriť o tých deťoch, ktorých sa to týka. Ja teda prevádzkujem jasle a škôlky od roku 2009. To už je teda poriadny čas. Prešli mi kvázi rukami desiatky až teda viac ako sto detí, myslím, že už viac ako dvesto a celé ich rodiny. A ja vám chcem jednu veľmi dôležitú vec zdôrazniť, čo sa mi overilo v praxi. To dieťa, keď má nejaké dva roky, tak nech je sebelepší, sebeobetavejší rodič, ten rodič nikdy nenahradí ten kolektív, nikdy! To dieťa, keď príde do kolektívu, ono sa obkukávaním, opozerávaním učí od ostatných detí, ako má papať, ako sa má obliekať, ako má fungovať v spoločnosti. A jednoducho, keď je sám doma s rodičom, nech je tá matka sebeobetavejšia, sebelepšia, nikdy nenahradí tú interakciu s tými rovesníkmi, tú hru a to, čo sa od tých rovesníkov naučí. Čiže aj z pohľadu tých detičiek si myslím, že je dobré, ak je táto možnosť, aby do tých jasličiek išli. Mnoho matiek aj keď nepracuje, len na chvíľu aspoň dá to dieťa do jaslí, aby si zvykli na ten kolektív, lebo v troch rokoch... (Prerušenie vystúpenia časomerom.)
P. Hrušovský, predseda NR SR: (2004-12-02):
(Hlasovanie.) 135 prítomných, 135 za návrh. Návrh sme schválili. Prosím ďalší návrh.
J. Tkáčová, poslankyňa: (2004-12-02):
Vážený pán minister, ja vám ďakujem, že ste mi prečítali materiál, ktorý vám pripravili ministerskí úradníci, ale musím skonštatovať, nie je to vaša vina, ale všetky tieto fakty už poznáme a ja som túto otázku dala cielene preto, lebo jednak sa v médiách vyjadril riaditeľ Metodicko-pedagogického centra v Prešove, citujem: „Bohužiaľ, je to tak, že príprava novej maturitnej skúšky, hlavne v organizačnej časti, nie je celkom zvládnutá“. A druhý dôvod, prečo som sa pýtala, bol, že sme s kolegom Kolesárom v Košiciach absolvovali diskusiu so stredoškolákmi a vyplynuli z toho dosť vážne problémy, ktoré pri aplikácii nových skúšok sú. Ja si uvedomujem, že vy mi teraz nebudete na túto otázku odpovedať. Ja mám pripravené pre pána ministra Fronca aj otázky týchto študentov, ale počkám si na najbližšiu hodinu otázok, aby som tieto otázky položila. Ďakujem pekne.
Laššáková, Jana, podpredsedníčka NR SR (2013-09-19):
Na vystúpenie pána poslanca nie sú faktické poznámky. Ďalej do rozpravy by mal vystúpiť pán poslanec Hraško, ktorého tu nevidím, stráca poradie. Pán poslanec Kuffa, tiež ho tu nevidím, stráca poradie. Ešte raz pre poriadok pán poslanec Hraško a Kuffa nie sú prítomní. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nech sa páči, pani poslankyňa.
Danko, Andrej, predseda NR SR (2018-02-07):
Pán poslanec Mihál.
R. Rafaj, poslanec: (2009-05-20):
A tiež by som vám radil, keby ste mali flexibilnejší výber slovných prostriedkov, pretože veľmi často používate pojem „škandalózne“. Ja si myslím v tej súvislosti, čo ste povedali, že škandalózne je zamlčiavanie informácie, ktorú predsa máte aj ako predkladateľ, aj vaši kolegovia z opozície, a to je, že na výboroch bolo stanovisko vlády. Čiže ak sa vaši poslanci zúčastnili rokovania týchto výborov, tak to stanovisko mali, ale vy ste ho, bohužiaľ, prezentovali, ako keby teraz pán podpredseda vlády Mikolaj ho tu tajne zverejnil po prvýkrát. Čiže, pán kolega, ja beriem aj hereckú zložku nášho poslania alebo povolania, ale v tomto prípade to bolo trošku preexponované.
Beluský, Martin, poslanec NR SR (2018-06-25):
Ďakujem za slovo. V rozprave vystúpili štyria poslanci, ale nepredložili žiadne návrhy. Preto vás, pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ďuriš Nicholsonová, Lucia, podpredsedníčka NR SR (2018-11-30):
V rozprave teraz vystúpi pán poslanec Ivan. A ešte pred tým, než vám dám slovo, tak by som chcela na balkóne privítať krásne odetých Hanákov z Olomouckého kraja. Takže vítame vás! (Potlesk.) A inak prišli k nám pri príležitosti 100. výročia.
Šefčík, Marek, poslanec NR SR (2022-03-16):
Ďakujem za slovo. Tak môj predrečník vám vo faktickej, pán Kuffa, povedal, že odkiaľ to pochádza to zhrubnutie toho správania sa v parlamente, tak tomu sa už nemusím venovať. Ja skôr, sme po devätnástej, budeme o chvíľočku končiť, tak ja si dovolím tak troška odľahčene na vás zareagovať. Vy hovoríte, neberte to osobne, ja len v dobrom, tak aj ja vám chcem len tak v dobrom. Hovoríte o tom, že by sa malo pristupovať k tomu poslaneckému mandátu s úctou, správaním, vyjadrovaním, emócie by sa mali držať na uzde, hoc niekedy uletia. Ja s tým súhlasím, lenže ako chcem povedať, že my reprezentujeme krajinu, reprezentujeme Slovensko a v svojich platoch máme aj paušálne náhrady, ktoré máme na výdavky spojené s vykonávaním toho mandátu a aby sme to reprezentovali nejak dôstojne, tak súvisí to aj s oblečením. A ja vám poviem, vy prídete sem oblečený tak, jak ja chodím na turistiku, sa nehnevajte, to by ste nemuseli takto vystupovať tu v pléne Národnej rady pred národom. Mne sa nepáčilo, keď stredoškoláci chodili v kraťasoch do školy, troška úcta k tej inštitúcii, do ktorej prichádzam a vy už by ste mali byť natoľko rozumný, že aj aspoň to sako by sa hodilo, sako a košeľa na poslanca. Zažil som jedného docenta, bola to prednáška z teórie elektromagnetického poľa, ktorý môjho kolegu, kamaráta vyhodil z prednášky, on mu tam prišiel doslova v plavkách na prednášku a on tam bol v obleku, vyhodil ho preč. Mali by ste byť dôstojne oblečený aj vy.
Kollár, Boris, predseda NR SR (2022-10-05):
Na predrečníka evidujem dve faktické poznámky. S prvou pán poslanec Beluský, s druhou pán poslanec Dostál. Nech sa páči pán poslanec, máte slovo.
Kamenický, Ladislav, minister financií SR (2024-10-29):
Ďakujem pekne. Dôvodom na predloženie návrhu zákona je transpozícia smernice, implementácie niektorých ustanovení nariadenia Európskeho parlamentu a Rady o digitálnej prevádzkovej odolnosti finančného sektora, tzv. DORA. Návrh zákona zavádza viaceré opatrenia na zlepšenie ochrany finančného trhu pred kybernetickými rizikami. Národná banka sa stáva orgánom dohľadu nad kybernetickou bezpečnosťou finančného sektora. Zefektívňujú sa postupy predchádzania kybernetických rizík a postupy nahlasovania kybernetických incidentov. Posilňuje sa ochrana klientov finančných inštitúcií pred digitálnymi hrozbami. Taktiež sa vykonáva implementácia nariadenia o okamžitých platbách pre banky na boj s digitálnou kriminalizáciou. Je to dôležitá legislatíva kvôli tomu, aby reagovala na poznatky, skúsenosti z aplikačnej praxe. Ďakujem pekne.
Jurinová, Erika, podpredsedníčka NR SR (2014-11-08):
O slovo požiadal pán predkladateľ. Nech sa páči, pán Ľudovít Kaník.
Grendel, Gábor, podpredseda NR SR (2022-05-19):
S ďalšou faktickou poznámkou pani poslankyňa Vaňová.